《青玉案 送春》
清代·俞士彪

人间那是无愁处。何况是、春归去。着意留春春不住。

莫教到得，明年今日，又说人虚度。

人生拚却愁如许。不肯叨叨向春诉。絮逐芳尘花逐雨。

春今如此，人今如此，毕竟谁辜负。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。